ཐོབ་བྱ་ས་དྲུག་པ་མངོན་དུ་གྱུར་པའི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་ནས་ཡང་བྱིས་བའི་དུས་སུ། རང་གི་རིགས་དང་ལོངས་སྤྱོད་ལ་ངོ་སྤྲོད་པའི་རྟོག་པ་གཅིག་ཡོད། དེ་
དག་བྱ་ཡིན། དག་བྱེེད་རྗེས་གནང་གི་དབང་བསྐུར་བས། ཐོབ་བྱ་ས་བདུན་པ་རིང་དུ་སོང་བའི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་རྣམས་ནི་བྱིས་པའི་གནས་སྐབས་ཀྱི་རྟོག་པ་བདུན་སྦྱོང་བའི་ཆོས་ཡིན་པས་
ན། བྱིས་པ་འཇུག་པའི་དབང་བདུན་ཞེས་བྱའོ། །དེ་སྐྱེས་བུ་དར་ལ་བབ་པའི་ཚེ། ལོ་བཅུ་དྲུག་ལོན་པས་ཐིག་ལེ་རྫོགས་པའི་རྟོག་པ་གཅིག་ཡོད། དེ་དག་བྱ་ཡིན། དག་བྱེད་དཀར་འཛིན་བུམ་པའི་དབང་བསྐུར་བས། ཐོབ་བྱ་
ས་བརྒྱད་པ་མི་གཡོ་བའི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་ནས་ཁྱིམ་ཐབ་ལེན་པའི་རྟོག་པ་གཅིག་ཡོད། དེ་དག་བྱ་ཡིན། དག་བྱེད་གསང་བའི་དབང་བསྐུར་བས། ཐོབ་བྱ་ས་དགུ་པ་ལེགས་པའི་བློ་གྲོས་ཀྱི་
17

དུས་འཁོར་ཆོས་སྐོར་
བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་ནས་འཁྱུད་པས་འཛག་པའི་བདེ་བ་ཉམས་སུ་མྱོང་བས་བློ་རྨོངས་པའི་རྟོག་པ་གཅིག་ཡོད། དེ་དག་བྱ་ཡིན། དག་བྱེད་ཤེས་རབ་ཡེ་ཤེས་ཀྱི་དབང་བསྐུར་བས། ཐོབ་བྱ་ས་
བཅུ་པ་ཆོས་ཀྱི་སྤྲིན་གྱི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་ནས་འཆི་བ་དང་སེམས་མེད་པའི་གནས་སྐབས་གཅིག་ཡོད། དེ་དག་བྱ་ཡིན། དག་བྱེད་བཞི་པ་ཚིག་དབང་རིན་པོ་ཆེ་བསྐུར་བས། ཐོབ་བྱ་ཐར་པའི་
ལམ་སངས་རྒྱས་ཀྱི་ཡེ་ཤེས་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་ནས་རྡོ་རྗེ་སློབ་དཔོན་གྱི་དབང་བསྐུར་བས། འོད་ཟེར་ཆེན་པོའི་དབང་བསྐུར་བའི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་ལྟར་
ཡིན་པར་ཡང་། ཀྱེ་རྡོ་རྗེའི་རྒྱུད་འབུམ་ལྔ་ལས། བྱིས་པ་སྐྱེ་བ་མ་ཡིས་ནི། །ཆུ་ཡི་དབང་ནི་བསྐུར་བྱེད་ཅིང༌། །དེ་ཡི་གཙུག་ཕུད་འཇོག་པ་དག །ཅོད་པན་དུ་ནི་རབ་ཏུ་བཏགས། །དེའི་རྣ་བ་འབུག་ལ་སོགས། །དར་དཔྱངས་
དབང་བསྐུར་ཡིན་ཞེས་བྱ། །བྱིས་པ་སྨྲ་དང་སྟེག་པ་ནི། །རྡོ་རྗེ་དྲིལ་བུའི་དབང་བསྐུར་ཡིན། །དེ་བཞིན་མིང་གི་དབང་བསྐུར་བའོ། །རྗེས་སུ་གནང་བ་ཕ་ཡིས་ནི། །རྟག་ཏུ་ཀློག་སོགས་སྦྱིན་བའོ། །དེ་ལྟར་དབང་ནི་བདུན་དུ་
གྲགས།ྃ།དེ་ཡི་ཆུང་མ་ལེན་བྱེད་པ། །དབང་ནི་གོང་མ་ཡིན་པར་བརྗོད། །དེ་ཡི་ཤེེས་རབ་བྱིན་པ་ནི། །ལག་པ་ནས་ནི་འཛིན་པར་བྱེད། །ཐབས་དང་ཤེས་རབ་སྙོམས་ཞུགས་ནས། །ཕྱི་མཐའི་བདེ་བ་ཉམས་སུ་མྱོང༌། །ཞེས་
18

احمد
བཅུ་ཐམ་པ་
།རྡོ་རྗེ་སྙིང་པོས་བརྟག་གཉིས་འགྲེལ་པ་ལས་གསུངས་སོ། །དེ་ལྟར་བྱིས་པ་འཇུག་པའི་དབང་བདུན་ནི་མ་དག་ས་བདུན་དང་མཆོག་སྟེ་དབང་གསུམ་གྱིས་ནི་དག་པ་ས་གསུམ་གྱི་བག་ཆགས་དང་ས་བོན་
རྒྱུད་ལ་འཇོག་པ་ཡིན་པ་ཡང་། དུས་ཀྱི་འཁོར་ལོའི་རྒྱུད་ལས། དབང་བདུན་རྣམས་ཀྱི་དབང་བསྐུར་བས་ནི་དགེ་བའི་དབང་གིས་ས་བདུན་དབང་ཕྱུག་དུ་འགྱུར་རོ། །སླར་ཡང་ཕྱིར་མི་ལྡོག་པ་ལ་སོགས་པར་ཡང་བུམ་པ་གསང་
བའི་དབང་བར་ཡང་ངེས་པར་འཇུག་པར་འགྱུར་རོ། །ཤེས་རབ་ཡེ་ཤེས་དབང་བསྐུར་བས་ནི་སྲིད་པའི་འཇིགས་པ་འཇོམས་པ་འཇམ་པའི་དབྱངས་ཉིད་དོ། །ཞེས་གསུངས་སོ། །རྡོ་རྗེ་ཐོད་ཀྱི་རྒྱུད་ལས་ཀྱང༌། དབང་བཅུ་ས་བཅུ་
བགྲོད་ནས་ནི། །དེ་ཡི་བདེ་བས་སངས་རྒྱས་གྱུར། །ཞེས་སོ། །དེ་དབང་གི་གྲངས་ངེས་ཡིན། ད་ལྔ་པ་དབང་གི་གོ་རིམ་ངེས་པ་ནི། དང་པོ་མའི་མངལ་དུ་ལུས་གྲུབ་པའི་ཚེ། ཐོག་མར་ཁམས་ལྔ་གྲུབ་ལ། དེ་ནས་ཕུང་པོ་
ལྔ། དེ་ནས་སྐྱེ་མཆེད་བཅུ་གཉིས། དེ་ནས་ལས་ཀྱི་དབང་པོ། དེ་ནས་འཛག་པའི་བདེ་བ་དང༌། གནས་སྐབས་བཞི་རིམ་གྱིས་འགྲུབ་པས། དེ་རྣམས་སྦྱོང་བྱེད་རྣམས་ཀྱང་ཆུའི་དབང་ནས་རིམ་པ་བཞིན་འབྱུང་བ་ཡིན་ཏེ། དེ་
ཡང་ཁམས་ལྔ་རིགས་ཀྱི་ཡུམ་ལྔའི་རང་བཞིན་དུ་གདོད་མ་ནས་གནས་པ་དེ། ཆུའི་དབང་བསྐུར་བས་ཁམས་ལྔའི་རྟོག་པ་སྦྱངས་ཏེ། རིགས་ཀྱི་ཡུམ་ལྔའི་རང་བཞིན་དུ་འགྱུར། ཅོད་པན་གྱི་དབང་བསྐུར་བས་ཕུང་པོ་ལྔའི་རྟོག་པ་
19

དུས་འཁོར་ཆོས་སྐོར་
སྦྱང་ཏེ། རིགས་ལྔའི་རང་བཞིན་དུ་གྱུར། དར་དཔྱངས་ཀྱི་དབང་བསྐུར་བས། རླུང་བཅུའི་རྟོག་པ་སྦྱངས་ཏེ། ཕ་རོལ་ཏུ་ཕྱིན་པ་བཅུ་ངོ་བོ་ནུས་མ་བཅུའི་རང་བཞིན་དུ་འགྱུར། རྡོ་རྗེ་དྲིལ་བུའི་དབང་བསྐུར་བས། ཐིག་ལེ་དཀར་
དམར་གཉིས་ཀྱི་རྟོག་པ་སྦྱངས་ཏེ། ཐབས་ཤེས་རབ་ཀྱི་རང་བཞིན་དུ་འགྱུར། བརྟུལ་ཞུགས་ཀྱི་དབང་བསྐུར་བས། སྐྱེ་མཆེད་བཅུ་གཉིས་ཀྱི་རྟོག་པ་སྦྱངས་ཏེ། སེམས་དཔའ་སེམས་མ་བཅུ་གཉིས་ཀྱི་རང་བཞིན་དུ་འགྱུར་
རོ། །མིང་གི་དབང་བསྐུར་བས། ལས་ཀྱི་དབང་པོ་དང་དེའི་བྱ་བ་རྣམས་སྦྱང་སྟེ། ཁྲོ་བོ་དང་ཁྲོ་མོའི་རང་བཞིིན་དུ་འགྱུར། རྗེས་གནང་གི་དབང་བསྐུར་བས་ཡེ་ཤེས་ཀྱི་ཁམས་སྦྱང་སྟེ། རྡོ་རྗེ་སེམས་དཔའ་ཉིད་ཀྱི་རང་བཞིན་དུ་
འགྱུར་ཏེ། དབང་མདོར་བསྟན་ལས། ཆུའི་ཁམས་ནི་ཀུན་ངེས་སྦྱོང་། །ཅོད་པན་ཕུང་པོ་རྣམ་སྦྱོང་བ། །དར་དཔྱངས་ཕ་རོལ་ཕྱིན་པ་དག །རྡོ་རྗེ་དྲིལ་བུ་མི་འགྱུར་ཆེ། །སངས་རྒྱས་གསུང་ནི་རྒྱུན་མི་ཆད། །ཉི་ཟླ་གཅིག་ཉིད་
སྦྱོང་བྱེད་པ། །རྡོ་རྗེ་བརྟུལ་ཞུགས་མི་འགྱུར་བ། །ཡུལ་དང་དབང་པོ་ཀུན་སྦྱོང་ཡིན། །མིང་ནི་བྱ་སོགས་ལེགས་སྦྱོང་བ། །རྗེས་གནང་སངས་རྒྱས་ཉིད་སྦྱོང་བྱ། །ཞེས་གསུངས་སོ། །དེ་ལྟར་བྱིས་པ་འཇུག་པའི་དབང་བདུན་པོ་
འདི་ནི་ཕྱི་རྡུལ་ཚོན་དཀྱིལ་འཁོར་གྱི་སྟེང་ནས་བསྐུར་བ་ཡིན་སྟེ། དབང་མདོར་བསྟན་ལས། དེ་ལྟར་དབང་ནི་བདུན་པོ་འདི། །དཀྱིལ་འཁོར་བྲིས་ལ་སྦྱིན་པར་བྱ། །ཞེས་སོ། །དེ་ནས་འཇིག་རྟེན་པའི་མཆོག་གི་དབང་གསུམ་
20

ود
བཅུ་གཅིག་
།ནི། བུམ་པ། གསང་བ། ཤེས་རབ་ཡེ་ཤེས་ཀྱི་དབང་གསུམ་ཡིན་ཏེ། དེ་གསུམ་གྱི་ངོ་བོ། ངེས་དོན་ནི། ཤེས་རབ་མའི་ལུས་ཀྱི་དཀྱིལ་འཁོར་དུ་ནུ་མ་ལ་རེག་པས་བདེ་བ་སྐྱེ་བ་ནི། དཀར་
འཛིན་བུམ་པའི་དབང་བསྐུར་བའི་ངེས་དོན་ཡིན་ལ། བྷ་གའི་དཀྱིལ་འཁོར་དུ་ཕྱག་རྒྱ་ཡི་གསང་གནས་མཉེས་པས་བདེ་བ་ཆེར་སྐྱེས་པ་དེ། གསང་བའི་དབང་བསྐུར་བའི་ངེས་དོན་ཡིན་ཞིང༌། སེམས་ཀྱི་དཀྱིལ་འཁོར་དུ་ཤེས་རབ་
དང་སྙོམས་པར་ཞུགས་པ་ལས། བདེ་བའི་ཡེ་ཤེས་ཤིན་ཏུ་ཆེར་ཉམས་སུ་མྱོང་བ་དེ། ཤེས་རབ་ཡེ་ཤེས་ཀྱི་དབང་བསྐུར་བའི་ངེས་དོན་ཡིན་ཏེ། དབང་མདོར་བསྟན་ལས། ཤེས་རབ་ཡན་ལག་ནུ་མར་ནི། །རེག་པས་བྱང་ཆུབ་
སེམས་འཕོས་ཏེ། །གང་ཕྱིར་བྱིས་པས་བདེ་ཐོབ་པ། །དཀར་འཛིན་གྱི་ནི་དེ་དབང་བསྐུར། །གསང་བ་ཡུན་རིང་མཉེས་ལ་སྐྱེས། །བྱང་ཆུབ་སེམས་འཕོ་བདེ་བ་སྟེ། །གང་ཕྱིར་གསང་ལས་བདེ་ཐོབ་པས། །དར་མ་དེ་ལ་གསང་
དབང་བསྐུར། །ཡུན་རིང་པགས་པ་མཉེས་ལས་སྐྱེས། །རྡོ་རྗེ་རྩེ་མོར་འཛག་ལ་བདེ། །གང་ཕྱིར་རྒན་པོའི་འཛག་གྱུར་པས། །ཤེས་རབ་ཡེ་ཤེས་དེ་དབང་བསྐུར། །ཞེས་གསུངས་སོ། །དེ་ནས་འཇིག་རྟེན་ལས་འདས་པ་ཕྱག་
རྒྱ་ཆེན་པོའི་དབང་བཅུ་གཅིག་པ་འདི་ལ། ལ་ལ་དག་ན་རེ། གསང་འདུས་ལས། བུམ་པའི་དབང་ནི་དང་པོ་སྟེ། །གཉིས་པ་གསང་བའི་དབང་ཡིན་ནོ། །གསུམ་པ་ཤེས་རབ་ཡེ་ཤེས་དབང༌། །བཞི་པ་དེ་ཡང་དེ་བཞིན་
21

ནོ། །ཞེས་པ་དང༌། དཔལ་ཁ་སྦྱོར་ལས་ཀྱང༌། དང་པོ་བུམ་པའི་དབང་ཡིན་ཏེ། །གཉིས་པ་ལ་ནི་གསང་བའི་དབང༌། །གསུམ་པ་ཤེས་རབ་ཡེ་ཤེས་ཏེ། །བཞི་པ་དེ་ཡང་དེ་བཞིན་ནོ། །ཞེས་པ་དང༌། ཧེ་བཛྲ་ལས་
ཀྱང༌། སློབ་དཔོན་གསང་བ་ཤེས་རབ་དང༌། །བཞི་པ་དེ་ཡང་དེ་བཞིན་ནོ། །ཞེས་གསུངས་སོ། །དབང་གསུམ་པའི་དོན་ལ་ཚིག་གིས་ངེས་པ་བསྐྱེད་པ་དང༌། དབང་བཞི་པ་ཡིན་ཟེར་བ་ནི་མ་ཡིན་ཏེ། དབང་གསུམ་པ་ནི་བུད་
མེད་ལ་སོགས་པ་ལ་བརྟེན་ནས་ཐིག་ལེ་འཕོ་བའི་བདེ་བ་ཡིན་པའི་ཕྱིར་དང༌། དབང་བཞི་པ་ནི་སྟོང་པ་ཉིད་རྣམ་པར་མི་རྟོག་པ་ལ་བརྟེན་ནས་ཐིག་ལེ་མི་འཕོ་བའི་བདེ་བ་ཆེན་པོ་ཡིན་པའི་ཕྱིར། དེ་གཉིས་གཅིག་མ་ཡིན་ཏེ། དབང་
མདོར་བསྟན་ལས། འགྱུར་ཞིང་འགྱུར་ཏེ་དེ་ནས་འཛག །དེ་ནས་གཞན་དུ་འཛག་པ་མེད། །ཅེས་པའོ། །ཧེ་བཛྲ་ལས་ཀྱང༌། གང་ཕྱིར་འབྱུང་བ་ཆེ་བདེ་བ། །དེ་ཕྱིར་བདེ་བ་དེ་ཉིད་མིན། །ཞེས་གསུངས་སོ། །འོ་ན་སྤྱན་པི
རས་གཟིགས་ཀྱིས་དུས་འཁོར་གྱི་འགྲེལ་པ་ལས། དབང་གསུམ་པའི་དབང་པོ་གཉིས་ཀྱི་སྦྱོང་བ་ལས། བྱང་ཆུབ་ཀྱི་སེམས་འབྱུང་བའི་དུས་སུ་ལྷན་ཅིག་སྐྱེས་པའི་དགའ་བ་དང་དགའ་བྲལ་གྱི་དབུས་སུ་ཐིག་ལེ་གསུམ་པའི་མཐར་
འདོད་པའི་སྐད་ཅིག་མ་འདིར་ཀུན་ཏུ་བཟང་པོ་བདེ་བ་དེ་ཉིད་རང་རིག་པ་ཞེས་བྱ་བ་དང༌། ཧེ་བཛྲ་ལས་ཀྱང༌། མཆོག་དགའ་དགའ་བྲལ་དང་པོར་ནི། །མུན་པ་ལས་ནི་མར་མེ་ལྟར། །དེ་བཞིན་ནུས་ཀྱང་ཡིད་ཆེས་ཀྱི། །ཞེས་
དུས་འཁོར་ཆོས་སྐོར་

ود
།གསུངས་ནས་བསྐྱེད་པ་དེ་བཞི་པ་ཡིན་པར་བཤད་པ་དང༌། འགལ་ཞེ་ན། དེ་ནི་གསུམ་པའི་དོན་ལ་ཚིག་གི་ངེས་པ་མཆོག་དགའ་འམ་མཐའ། དགའ་བྲལ་གྱི་ཡང་མཐར་མཐར་དང་། ལྷན་ཅིག་
སྐྱེས་པའི་དགའ་བའམ། _བདེ་སྟོང་གི་ཉམས་འཆར་བ་དེ་དཔེའི་ཡེ་ཤེས་ཡིན་པར་གསུངས་པ་ཡིན་ཞིང་། དོན་གྱི་ཡེ་ཤེས་ཡིན་པར་གསུངས་པ་ནི་མ་ཡིན་ཏེ། དུས་འཁོར་གྱི་འགྲེལ་པ་ལས། ལས་ཀྱི་ཕྱག་རྒྱའི་བདེ་བ་
ལ། ཀུན་ཏུ་བཟང་པོ་མཆོག་ཏུ་མི་འགྱུར་བའི་བདེ་བར་མི་འགྱུར་ཏེ། ཕྱག་རྒྱ་ཆེན་པོའི་ཡེ་ཤེས་ཉམས་པ་ཕུག་ཉིད་དུ་བྱེད་པ་ལ་སངས་རྒྱས་ཉིད་མེད་དེ། ཕྱག་རྒྱ་ཆེན་པོའི་ཡེ་ཤེས་མེད་པའོ། །ཞེས་གསུངས་པ་དང༌། དཔལ་
ས་ར་ཧ་པས་ཀྱང༌། མ་ལུས་རང་བཞིན་གང་གིས་མི་ཤེས་པ། །ཀུན་ཏུ་རྒྱུའི་དུས་སུ་བདེ་ཆེན་བསྒྲུབ་པ་ནི། །ཅི་ལྟར་སྐོམ་ནས་སྙིགས་ཏུ་བསྒག་པ་བཞིན། །སྐོམ་ནས་ཤི་ཡང་ནམ་མཁའི་ཆུ་རྙེད་དམ། །ཞེས་གསུངས་སོ། །རྩ་
བའི་རྒྱུད་ལས། ལས་ཀྱི་ཕྱག་རྒྱ་ཡོངས་སྤངས་ལ། །ཡེ་ཤེས་ཕྱག་རྒྱ་རྣམ་དག་དོར། །མཆོག་ཏུ་མི་འགྱུར་རྣལ་འབྱོར་པས། །ཕྱག་རྒྱ་ཆེན་པོ་བསྒོམ་པར་བྱའོ། །ཞེས་གསུངས་སོ། །འོ་ན་དབང་བཞི་པ་རང་གི་ངོ་བོ་དེ་ཅི་ལྟ་
བུ་ཞིག་ཡིན་སྙམ་ན། བླ་མས་ཕྱག་རྒྱ་ཆེན་པོའི་གདམས་ངག་བསྟན་ཏེ། གཟུང་འཛིན་གྱི་རླུང་དབུས་སུ་བཅུག ཐིག་ལེ་གཡོ་བ་མེད་པར་བྱས་ནས། བདེ་སྟོང་དབྱེར་མེད་ཀྱི་དོན་ཉམས་སུ་མྱོང་བ་དེ། དབང་བཞི་པའི་ངོ་བོ་
23

དུས་འཁོར་ཆོས་སྐོར་
ཡིན། དེ་ནི་སངས་རྒྱས་ཀྱི་ཡེ་ཤེས་ཀྱི་རྒྱུ་མཐུན་པ། ནས་ཀྱིས་ནས་ཀྱི་འབྲས་བུ་འབྱིན་པ་ལྟ་བུ་ཡིན་ཏེ། དབང་མདོར་བསྟན་ལས། ཕྱག་རྒྱ་ཆེན་པོའི་རྗེས་ཆགས་ལས། །རྒྱུ་མཐུན་ལོག་པ་བདེ་བ་དག །གང་ཕྱིར་རྒྱུ་མཐུན་
ཉིད་དུ་འགྱུར། །ཕྱག་རྒྱ་ཆེན་པོས་དེ་དབང་བསྐུར། །ཞེས་གསུངས་པ་དང༌། ཕྱག་རྒྱ་ཆེན་པོའི་རྗེས་ཆགས་ལས། སྐྱེས་པ་གང་ནས་བདེ་བ་ནི། །ཡེ་ཤེས་ཆེན་པོའི་དབང་བསྐུར་རོ། །ཞེས་གསུངས་སོ། །དེ་ལྟར་དབང་བཅུ་
ཡོད་པ་ལས། མཆོག་གི་དངོས་གྲུབ་འདོད་པ་དབང་གོང་མ་རྣམས་སྦྱིན་གྱིས། ཐུན་མོང་གི་དངོས་གྲུབ་དང་བསོད་ནམས་ཁོ་ན་འདོད་པ་རྣམས་ལ་བྱིས་པ་འཇུག་པའི་དབང་བདུན་ལས་མི་སྦྱིན་ཅིང༌། སློབ་དཔོན་དུ་འོས་པ་མ་ཡིན་
པ་ལ། རྡོ་རྗེ་སློབ་དཔོན་དབང་ཡང་མི་སྦྱིན་པར་བཤད། དུས་ཀྱི་འཁོར་ལོ་ལས། ཤེས་རབ་ཡེ་ཤེས་དབང་བསྐུར་ལ་སོགས་ཕྱི་ནང་གཞན་ཞེས་བྱ་དང༌། ཡང་ནི་བར་མ་བསོད་ནམས་དོན་དུའོ། །ཞེས་གསུངས་སོ། །དེ་ལྟར་
དབང་ཞུས་ནས་ཡོན་མ་ཕུལ་ན། དམ་ཚིག་ཉམས་པའི་ཉེས་ལྟུང་ཐམས་ཅད་འབྱུང་བས། ཡོན་གྱིས་བླ་མ་མཉེས་པར་བྱ་སྟེ། གསང་འདུས་ལས། དབང་ཡོན་མ་ཕུལ་ཤིན་ཏུ་ཉམས། །དེས་ན་དབང་ཡོན་འབུལ་བ་ནི། །བྱིན་
རླབས་དབང་ནི་བླ་མ་ལ། །རྒྱལ་སྲིད་ཡུལ་འཁོར་རང་གི་ལུས། །བུ་དང་ཆུང་མ་ནོར་དབྱིག་འབུལ། །ཞེས་གསུངས་སོ། །འོ་ན་དབང་དེ་ལྟ་བུ་ལོངས་སྤྱོད་མེད་པའི་སློབ་མས་ཞུ་མི་ཕོད་སྙམ་ན། ཡང་དག་པའི་ལམ་ལ་འཇུག་
24

وم
བཅུ་གསུམ་
আ
།ཅིང་བསྒྲུབ་པ་ཚུལ་བཞིན་བྱེད་པའི་སློབ་མ་ལ་ནི། ལོངས་སྤྱོད་ཀྱི་འབྱོར་པ་མེད་ཀྱང༌། དབང་རྣམས་ཚིག་གི་སྦྱིན་པས་ཆོག་ལ། ལོངས་སྤྱོད་དང་འབྱོར་པ་ཡོད་པ་རྣམས་ལ་ནི་མར་མེའི་མཆོད་པ་
དང་གཏོར་མ་མེད་པ་དང༌། རྡོ་རྗེ་སློབ་དཔོན་ལ་ཡོན་མ་ཕུལ་བར་དབང་སྦྱིན་དུ་མི་རུང་བར་བཤད། དུས་ཀྱི་འཁོར་ལོ་ལས། ལོངས་སྤྱོད་མེད་པའི་ཨ་བ་དྷཱུ་ཏི་ལ་ནི་དབང་བསྐུར་རྒྱལ་བའི་བདག་པོའི་ཚིག་གིས་སྦྱིན་པར་
བྱ། །དེ་བཞིན་དུ་བ་ལ་སོགས་ལམ་དང་མ་ལུས་ཡོན་ཏན་རྩའི་སྦྱོར་བར་བཅས་པ་དང༌། །བསྟེན་པའི་དོན་དུ་ལག་པའི་ཕྱག་རྒྱ་རང་གིས་སེམས་ཀྱི་དབང་དུ་སོན་པས་ཀུན་སྙོམས་རྣམ་པར་བྲེལ། །གཞན་དུ་མར་མེའི་མཆོད་པ་
དམན་ལ་རྒྱལ་བ་མཆོག་གི་སྙིང་པོ་འདི་ནི་སྦྱིན་པར་བྱ་བ་མིན། །ཞེས་སོ། །དེ་རྣམས་དབང་སྤྱིའི་གོ་བ་བསྐྱེད་པ་བསྡུས་པ་ཙམ་ཡིན། ད་ནི་དབང་བསྐུར་བའི་ཆོ་ག་དངོས་སྟོན་པར་བྱེད་པ་ཡིན། འདི་ལ་ཡང་། སྟ་གོན་གྱི་ཆོ་
ག དངོས་གཞིའི་ཆོ་ག མཇུག་གི་ཆོ་ག་གསུམ་དུ་ཡོད་པ་ལས། སྟ་གོན་གྱི་ཆོ་ག་སྟོན་པར་བྱེད་པ་ཡིན། །ཞེས་པ་ནས་ཆོ་གའི་རིམ་པ་བཞིན་བྱའོ། །ཆོ་ག་ལྷ་སོ་སོའི་དབང་གི་ཆོ་ག་ལྟར་བྱའོ། །དབང་དོན་མདོར་
བསྡུས་བསྟན་པ་འདི། །ཆོས་སྨྲ་ཤེས་རབ་རིན་ཆེན་གྱིས། །སྒྲུབ་གནས་དཀར་མའི་དགོན་པར་སྦྱར། །དགེ་བས་འགྲོ་ཀུན་དབང་དོན་རྟོགས་པརཤོག །རྫོགས་སོ།།
"
25

དུས་འཁོར་ཆོས་སྐོར་
আ །